<classify> SAMWEL MWANGA,MASWA NAIBU Waziri wa Madini, Stanslaus Nyongo, ameagizauchunguzi wa kina ufanyike ili kubaini chanzo kilichosababisha kifo cha mkazi wa Kijiji cha Buhungukila, Wilaya yaMaswa mkoani Simiyu, Isululu Gabote 85, anayedaiwa kufa mikononi mwa polisi. Akizungumza na MTANZANIA jana, Waziri Nyongoalisema ni vema uchunguzi ukafanywa ilikujua kilichosababisha kifo hicho kutokana na utata uliojitokeza hadi kufikiandugu wa marehemu kukataa kuuchukua mwili kwa ajili ya mazishi. Nyongo ambaye ni Mbunge wa Maswa Mashariki CCMalisema tangu kifo hicho kitokee Mei 18, mwaka huu kimezua sintofahamu kati ya wananchiwa kijiji hicho na Jeshi la Polisi, huku wakiwatupia lawama maofisa watendaji wa kata ya Bugarama, ZengoKingi na Mtendaji wa Kijiji cha Buhungukila, Saimon Kadinda, wakiwatuhumu kuwa ndiyochanzo cha kifo hicho. Alisema tukio hilo, limekuwa na utata mkubwa kutokana na Jeshi la Polisi kukanakuhusika na kifo hicho, huku ndugu wa marehemu wakidai Mzee huyo kabla ya kufikwa na mauti alipigwa napolisi waliovamia kijiji hicho kuwasaka wananchi ambao hawajalipa mchango wa maendeleowa wa Sh 10,000 kila mmoja. Kumekuwa na maneno mengi yaliyozua sintofahamutangu kifo hiki kitokee na sasa sisi viongozi kuanzia mkuu wa wilaya,viongoziwa polisi, viongozi wa CCM na mimimbunge tumekuwa tukishirikiana ili kujua ukweli wake, inafika sehemutunashindwa kuelewana hivyo ni vizuri uchunguzi wakidaktari ufanyike ili kuondoa utata huo,alisema. Alisema ni vizuri ukafanyika uchunguzi hurumaana wananchi walio wengi wameonyesha wasiwasi iwapo madaktari walioko ndaniya Mkoa wa Simiyu wakahusika, huenda wakaficha ukweli wa kifo hicho kwa ajiliya polisi wanaotuhumiwa kuhusika na kifo hicho. Naye Mkuu wa Wilaya hiyo, Dk. Seif Shekalaghealisema tangu tukio hilo lilipotokea alilishughulikia kwa kikamilifu kwakusaidiana na wanafamilia. Alisema alilazimika kupeleka daktari kutokaHospitali ya Wilaya ya Bariadi kwa ajili ya kufanya uchunguzi wa kifo hicho na taarifaaliipokea na kuwaeleza wanafamilia na kukubaliana mazishi yafanyike. Alisema kutokana na uamuzi, uliofikiwa juu yakuchunguza upya kilichosababisha kifo hicho, itabidi wausafirishe mwili huo wamarehemu katika hospitali ya rufaa ya Bugando jijini Mwanza. MTANZANIA ilifika Hospitali ya Wilaya ya Maswana kushuhudia mwili wa marehemu,Gabote ukiwa unafanyiwa maandalizi ya kusafirishwakwenda Hospitali ya Rufaa ya Bugando, jijini Mwanza kwa ajili ya uchunguzi zaidi.  <topic>: kitaifa 